2009ko igoera ospatzen.
Municipal de Chapin estadioa.
**Xerez Club Deportivo** futbol talde andaluziarra da, 1941an Xerez hirian (Cadizko probintzia) sortutakoa. 2009-10 denboraldia izan du lehen mailan jokatu duen bakarra. Gaur egun liga probintzialetan ari da arazo ekonomikoek eraginda.

Historia
--------

Ingelesekin lotura handia izan zuen hiriak bere cherry ardoak zirela eta. Hauek XIX mendearen bukaeran beren ohiturak ekarri zituzten, tartean cricketa eta futbola ere bai. 1876an *Sociedad de Foot-ball* baten agiria dago eta 1887an *Sociedad Jerezana* izeneko talde batek ingelesen aurkako partida jokatu zuela esaten da. William & Humbert Upategietago Sir Thomas Spencer jaunak *Sociedad Jerez Foot-Ball Club* sortu zuen 1907an. Jantzi zuria eta urdina zituen. Garai hartan beste talde batzuk ere sortu ziren, "Fortuna Foot-Ball Club" (horia eta beltza, 1908an), "Jerez Balompié" (urdina eta granatea, 1912an) eta "España-Mundo Nuevo F.C." (zuri-gorria, 1913an). Dena dela bizitza luzerik ez zuten izan talde hauek.

1933an *Xerez Fútbol Club* taldea sortu zen. Birritan jokatu zuen lehen mailara igotzeko fasea baina ez zuen lortu eta Errege Kopan Real Madrilek kanporatu zuen behin. 1942an bigarren taldea sortu zuen, Club Deportivo Xerez. 1946an arazo ekonomikoen erruz taldea desagertu egin zen eta 1947an talde berria eratu zen, gaur egungo *Jerez Club Deportivo*. 1963an *Xerez Club Deportivo* izena hartu zuen 1933ko taldearen omenez.

50. hamarkadan bost urte egin zituen bigarren mailan, 1953 eta 1958 artean. Emaitzarik onena seigarren postua izan zuen. 80. hamarkadararte ez zuen lortuko bigarren mailara itzultzea, baina bi urte besterik ez zituen egin bertan. 2001ean berriz bigarren mailara igo eta hurrengo urtean Bernd Schuster entrenatzaile zuela lehen mailara igotzear izan zen, jokalariek ez zuten soldatarik kobratzen eta azken 8 partidetan maila eskasa eman zuen. 2005-06 eta 2006-07 urteetan ere maila ona eman zuen eta azkenean 2008-09 denboraldian txapeldun izan eta lehen mailara igo zen. Hasiera hasieratik izan zituen emaitza kaskarrak eta azkenengo jardunaldirarte salbatzeko aukerak izan zituen arren jeitsi egin zen.

Azken urteetan arazo ekonomiko larriak izan ditu. 2013an bigarren mailan azkena izan zen baina jeitsiera administratiboagatik hirugarren mailan aritu zen 2013-14an. Hemen 19. postuan amaitu eta Andaluziako erregional mailara jeitsi zen. 2017an hirugarren mailara itzuli zen.

Datuak
------

2022-23 barne:

* **Denboraldiak 1. mailan**: 1
* **Denboraldiak 2. mailan**: 33
* **Denboraldiak 2. B mailan**: 17
* **1. maila RFEF**: 0
* **2. maila RFEF**: 0
* **Denboraldiak 3. mailan**: 26
* **3. maila RFEF**: 2
* **Ligako posturik onena**: 20.a Lehen mailan (2009-10)

### Azken urteetako ibilbidea

| Urtea | # | Maila | Postua | Errege Kopa |
| --- | --- | --- | --- | --- |
| 2004-05 | 2 | Bigarren maila | 8.a | 2. itzulia |
| 2005-06 | 2 | Bigarren maila | 7.a | 5. itzulia |
| 2006-07 | 2 | Bigarren maila | 9.a | 1/32 |
| 2007-08 | 2 | Bigarren maila | 15.a | 1/32 |
| **2008-09** | 2 | **Bigarren maila** | **1.a** | 2. itzulia |
| 2009-10 | 1 | Lehen maila | 20.a | 1/32 |
| 2010-11 | 2 | Bigarren maila | 8.a | 1/32 |
| 2011-12 | 2 | Bigarren maila | 14.a | 2. itzulia |
| 2012-13 | 2 | Bigarren maila | 22.a | 2. itzulia |
| 2013-14 | 4 | Hirugarren Maila | 19.a | 3. itzulia |
| 2014-15 | 5 | Andaluziako lehen maila | 19.a | - |
| 2015-16 | 5 | Andaluziako lehen maila | 18.a | - |
| 2016-17 | 5 | Andaluziako lehen maila | 3.a | - |
| 2017-18 | 4 | Hirugarren Maila | 16.a | - |
| 2018-19 | 4 | Hirugarren Maila | 10.a | - |
| 2019-20 | 4 | Hirugarren Maila | 17.a | - |
| 2020-21 | 4 | Hirugarren Maila | 2.a/4.a | - |
| 2021-22 | 5 | 3. maila RFEF | 3.a | - |
| 2022-23 | 5 | 3. maila RFEF |  |  |

Palmaresa
---------

* **Espainiako futbol ligako bigarren maila: 1**
	+ 2008-09
* **Espainiako futbol ligako bigarren B maila: 2**
	+ 1981-82, 1985-86
* **Errege Kopa: 0**
	+ 2013-14an hirugarren kanporaketa

Jokalari ezagunak
-----------------

Rodolfo Bodipo

Alex Bergantiños

Mario Bermejo

Aythami

Victor Sanchez

Kanpo estekak
-------------

* **(Gaztelaniaz)** Xerezen webgune ofiziala

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12308
* Commonscat Multimedia: Xerez CD

---

* **Identifikadoreak**
* WorldCat
* VIAF: 136832761

 |

* Wd Datuak: Q12308
* Commonscat Multimedia: Xerez CD